MEDVEVADÁSZAT (Dr. Náday Béla nyomán)

A gyerekek visszhangozzák az előmondott szöveget, utánozzák a mozdulatokat.

„Menjünk medvét vadászni!” (két kézzel ütemesen ütve a combunkat eljátsszuk, hogy megyünk).

„Menjünk tovább!” (tovább ütögetve a lábunkat)

„Nini, hopplá, mit látok!” (kéz a szemhez, távolba tekintve)

„Egy híd. Menjünk át rajta!” „Menjünk!” (mellkas ütögetése finoman ökölbe szorított kézzel)

„Átértünk. Menjünk tovább!” (újra láb ütögetése kézzel)

„Nini, hopplá, mit látok! (kéz a szemhez, távolba tekintve)

„Egy mocsár. Menjünk át rajta!” „Menjünk!” (cupp-cupp hanggal kísérve, helyben lépkedve)

„Átértünk. Menjünk tovább!” (tovább ütögetve a lábunkat)

„Nini, hopplá, mit látok!” (kéz a szemhez, távolba tekintve)

„Egy nagy hegy. Másszunk fel rája!” „Másszunk!” (helyben járva, kezünket a magasba emelve, mászást utánozva, nagyokat sóhajtozva közben)

„Felértünk. Menjünk tovább!” (láb ütögetésével a járást jelképezve)

„Állj! Itt egy barlang. Menjünk be!” „Menjünk!” (lassan, tapogatózva úgy tesznek, mintha bemennének a barlangba)

„Hohó! Mi ez???” (mindenki a közelében álló társ fejét kezdi tapogatni)

„Hiszen ez szőrös, nagy a füle, hideg az orra… De hiszen ez egy medve! Ki a barlangból! Fussunk!” (sietve, gyorsabb ütemben ütögetve a lábunkat)

„Le a hegyről!” (mászást, ereszkedést mímelve)

„Át a mocsáron!” (cupp-cupp…)

„Át a hídon!” (dübörögve a mellkason gyors ütemben)

„Átértünk. Állj!” (hátranéz a vezető, kezét szeméhez emelve néz a távolba)

„De hol a medve??? … A medve alatt leszakadt a híd.” (nagy sóhajtás)

Lehet más helyszínekkel, mozdulatokkal bővíteni.